62019TO0803_INF
Διάταξη του Γενικού Δικαστηρίου (έκτο τμήμα) της 16ης Ιουνίου 2020 –etc‑gaming και Casino‑Equipment κατά Επιτροπής
(Υπόθεση T‑803/19)
«Αγωγή αποζημιώσεως – Παράλειψη της Ένωσης να προβλέψει πραγματική προσφυγή ικανή να θεραπεύσει την παράλειψη των εθνικών δικαστηρίων να υποβάλουν αίτηση προδικαστικής αποφάσεως στο Δικαστήριο – Κατάφωρη παράβαση κανόνα δικαίου που απονέμει δικαιώματα σε ιδιώτες – Προσφυγή προδήλως νόμω αβάσιμη»
1.
Ένδικη διαδικασία – Απόφαση υπό τη μορφή αιτιολογημένης διατάξεως – Προϋποθέσεις – Προσφυγή προδήλως απαράδεκτη ή προδήλως νόμω αβάσιμη
(Κανονισμός Διαδικασίας του Γενικού Δικαστηρίου, άρθρο 126)
(βλ. σκέψεις 6, 25)
2.
Εξωσυμβατική ευθύνη – Προϋποθέσεις – Έλλειψη νομιμότητας – Ζημία – Αιτιώδης συνάφεια – Μη συνδρομή μιας εκ των προϋποθέσεων – Απόρριψη της αγωγής αποζημιώσεως στο σύνολό της
(Άρθρο 340, εδ. 2, ΣΛΕΕ)
(βλ. σκέψεις 10, 11)
3.
Εξωσυμβατική ευθύνη – Προϋποθέσεις – Έλλειψη νομιμότητας – Κατάφωρη παραβίαση του δικαίου της Ένωσης
(Άρθρο 340, εδ. 2, ΣΛΕΕ)
(βλ. σκέψη 12)
4.
Εξωσυμβατική ευθύνη – Προϋποθέσεις – Παραλείψεις των θεσμικών οργάνων της Ένωσης – Πρέπει να παραβιάζεται νόμιμη υποχρέωση ενέργειας
(Άρθρο 340, εδ. 2, ΣΛΕΕ)
(βλ. σκέψεις 13, 14)
5.
Δίκαιο της Ευρωπαϊκής Ένωσης – Αρχές – Δικαίωμα αποτελεσματικής δικαστικής προστασίας – Κατοχύρωση από τον Χάρτη των Θεμελιωδών Δικαιωμάτων της Ευρωπαϊκής Ένωσης
(Άρθρο 19 § 1, εδ. 2, ΣΕΕ· Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 47)
(βλ. σκέψη 17)
6.
Κράτη μέλη – Υποχρεώσεις – Καθιέρωση των ενδίκων βοηθημάτων και μέσων που είναι αναγκαία για τη διασφάλιση της αποτελεσματικής δικαστικής προστασίας – Έκταση
(Άρθρο 19 § 1, εδ. 2, ΣΕΕ · Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 47)
(βλ. σκέψη 18)
7.
Δίκαιο της Ευρωπαϊκής Ένωσης – Αρχές – Δικαίωμα αποτελεσματικής δικαστικής προστασίας – Περιεχόμενο
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρα 47 και 51 § 2)
(βλ. σκέψη 20)
8.
Προδικαστικά ερωτήματα – Υποβολή στο Δικαστήριο – Ανάγκη εκδόσεως προδικαστικής αποφάσεως και λυσιτέλεια των υποβληθέντων ερωτημάτων – Εκτίμηση του εθνικού δικαστηρίου – Απόφαση περί μη υποβολής προδικαστικού ερωτήματος στο Δικαστήριο – Υποχρέωση διαβιβάσεως μιας τέτοιας αποφάσεως στο Δικαστήριο – Δεν υφίσταται
(Άρθρο 267 ΣΛΕΕ)
(βλ. σκέψη 22)
9.
Δίκαιο της Ευρωπαϊκής Ένωσης – Δικαιώματα υπέρ των ιδιωτών – Προσβολή από κράτος μέλος – Υποχρέωση αποκαταστάσεως της ζημίας που προκλήθηκε στους ιδιώτες
(βλ. σκέψη 23)
Αντικείμενο
Αγωγή δυνάμει του άρθρου 268 ΣΛΕΕ με αίτημα την αποκατάσταση της ζημίας την οποία υποστηρίζουν ότι υπέστησαν οι ενάγουσες λόγω παράλειψης της Ευρωπαϊκής Ένωσης να προβλέψει πραγματική προσφυγή ικανή να θεραπεύσει την παράλειψη των εθνικών δικαστηρίων να υποβάλουν αίτηση προδικαστικής αποφάσεως στο Δικαστήριο.
Διατακτικό
Το Γενικό Δικαστήριο διατάσσει:
1)
Απορρίπτει την αγωγή.
2)
Καταδικάζει τις etc-gaming GmbH και Casino-Equipment Vermietungs GmbH στα δικαστικά έξοδα.